OzLabs/hebrew-wiki-articles huggingface dataset:
קוקייה אירופית

Cuculus canorus canorus + Acrocephalus arundinaceus
Cuculus canorus bangsi + Phoenicurus moussieri
קוקייה אירופית או קוקייה מצויה (שם מדעי: Cuculus canorus) היא מין של עוף ממשפחת הקוקייתיים.

תחום תפוצתה מתפרש על פני אירואסיה (מספרד במערב עד ליפן במזרח וסקנדינביה בצפון), המזרח התיכון (בין השאר בישראל) וצפון אפריקה. מין זה ידוע בהיותו טפיל קינון - הנקבה מטילה את ביציה בקנים של עופות אחרים. בתי הגידול המועדפים עליה הם יערות וחורשים, שדות בור, ביצות ואזורים אלפיניים.

שמה המדעי של הקוקייה מורכב מהמילים הלטיניות cuculus (קוקייה) ו-canorus (שרה). מקור השם "קוקייה" הוא באנגלית (Cuckoo), שבה הוא אונומטופיה לצליל שהיא משמיעה. השם האנגלי בא מהמילה "cucu" בצרפתית עתיקה, והוא הוזכר לראשונה בצורתו העתיקה בשנת 1240 בערך, בפואמה Sumer Is Icumen In.

אורך הקוקייה כ-31-36 ס"מ (בעוד אורך הזנב כ-17 ס"מ), ומשקלה כ-90 עד 130 גרם. היא ניזונה בעיקר מחרקים, ומעדיפה זחלים שעירים (שעופות אחרים נמנעים מלאכול). הקוקייה עשויה לעיתים לאכול גם ביצים וגוזלים, אך בדרך כלל היא מוציאה רק ביצה אחת של פונדקאיה ונותנת לגוזלה לגרום למותם מרעב של אחיו המאומצים.

הקוקיות חששניות יחסית, ופרטים ממין זה חיים לבד מחוץ לעונת הרבייה.

אוכלוסייתה של הקוקייה נמצאת בירידה, אך המין מוגדר על ידי ארגון IUCN במצב "ללא חשש". גודל האוכלוסייה מוערך ב-25 עד 100 מיליון פרטים בכל העולם, ותוחלת החיים הממוצעת שנמדדה בבריטניה עומדת על 6 שנים ו-11 חודשים.

== רבייה ==
הקוקייה מהווה טפילת רבייה, ובסך הכל נקבות ממין זה נצפו מטילות את ביציהן בקנים של כ-100 מיני עופות שונים. אוכלוסיות שונות מעדיפות להיטפל אל מינים מסוימים, ומטילות ביצים בגודל ובצבע דומה לזה של המארח.
קנית קטנה מאכילה גוזל של קוקייה אירופית, בקן הקנית
תוצאות מחקר ב-DNA המיטוכונדריאלי של הקוקייה העלו את ההשערה שמוצאן של כל אחת מהאוכלוסיות הללו נפרד. ייתכן שהגנים המגדירים את הטלת הביצים המתאימות עוברים מנקבה לנקבה בלבד, בכרומוזום הזוויג W (אצל הזכרים יש כרומוזומי ZZ, ואצל הנקבות - WZ). השערה נוספת היא שהגנים מורשים דווקא בכרומוזומים אוטוזומיים.

בדרך כלל, ביצת הקוקייה תבקע לאחר כ-12.5 ימים. ברוב המקרים, גוזל הקוקייה בוקע לפני גוזלי המארח, והוא דוחף את ביצי המארח אל מחוץ לקן. הגוזל מואכל במשך כ-20 עד 23 ימים על די המארח, ולעיתים הוא אף גדול יותר ממנו.

== קישורים חיצוניים ==

* [http://www.birds.org.il/he/species-page.aspx?speciesId=291 קוקייה אירופית], באתר הצפרות הישראלי
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קוקיתיים
קטגוריה:ארץ ישראל: קוקייתיים
קטגוריה:אוקראינה: עופות
קטגוריה:יוון: עופות
קטגוריה:טפילי תטולה
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
עיוורון שחמטאי

עיוורון שחמטאי (באנגלית: Chess Blindness) הוא מונח המתאר כשל במהלך חישוב המהלכים במשחק שחמט, שבו השחמטאי מתעלם ממסע מפתח או מאפשרות מרכזית ולעיתים מכריעה, לטובתו או נגדו, שבהתאם לרמתו היה עליו להביאה בחשבון. הראשון שעסק באופן מקיף במתודת החישובים בשחמט ובכללם העיוורון השחמטאי היה הרב אמן הרוסי אלכסנדר קוטוב<ref></ref>. לא ברור מי טבע את המונח, אולם שימוש במונח הלטיני Amaurosis scacchistica נעשה תדירות על ידי זיגברט טאראש. דוגמה לעיוורון שחמטאי היא , שבה שחמטאי מבצע בפזיזות או בלחץ זמן, לאחר מחשבה ממושכת, מהלך מוטעה שאותו לא בדק היטב במהלך החישובים. עיוורון שחמטאי יכול להתרחש מסיבות שונות ומגוונות, כגון: לחץ זמן, עייפות, חוסר ריכוז, תחושת ביטחון עצמי מופרז, העדר מיומנות וכישורי חישוב מספיקים וכו'. גם שחמטאים בכירים לוקים בו, אם כי לעיתים יותר נדירות. ידועה הדוגמה שטיגרן פטרוסיאן, בעת שהיה אלוף עולם, לא הבחין במסע קריטי במשחקו עם ולדימיר ליברזון (לימים שחקן ישראלי) ונכנע על-אתר, בחלוף 15 מסעים בלבד<ref></ref>.

==קישורים חיצוניים==
Dylan Loeb McClain [https://www.nytimes.com/2011/01/23/crosswords/chess/23chess.html 'Chess Blindness’ Can Strike Even the Most Skilled Players] The New York Times (22 בינואר 2011) 

 

== הערות שוליים ==

קטגוריה:מונחים בשחמט
שוצטרופה

שוצטרופה ב[[דרום-מערב אפריקה הגרמנית]]
שוצטרופה (בגרמנית: Schutztruppe; "כוחות ההגנה") היה השם הרשמי של יחידות צבא גרמניות סדירות שפעלו במושבות האימפריה הקולוניאלית הגרמנית. מפקדי השוצטרופה היו גרמנים, אולם רוב החיילים היו שכירי חרב מקומיים (אסקרי).

השוצטרופה נכנס לשימוש פעיל לראשונה בשנת 1888, כאשר פרץ מרד אבושירי באזור מזרח אפריקה הגרמנית. מפקד השוצטרופה הראשון היה הרמן פון ויסמן. מאוחר יותר הוקמו יחידות שוצטרפה בכל המושבות הגרמניות, אם כי תפקידן השתנה לפי טיב המקום שבו שרתו. לדוגמה, במושבות באפריקה היה תפקידן העיקרי של השוצטרופה לדכא מרידות ולסייע לחוקרים שבאו לאזור. בשטחים הגרמניים באוקיינוס השקט שבהן היחסים בין הגרמנים למקומיים היו רגועים, שימשו השוצטרופה כשוטרים ותו לא. בשטחים הגרמניים בסין היה תפקידן הגנה על אזורי הנמלים.

במהלך מלחמת העולם הראשונה, השתמש המפקד הגרמני פאול פון לטו-פורבק בכוחות שוצטרופה כדי לנהל את אחת ממלחמות הגרילה המוצלחות ביותר בהיסטוריה.

==לקריאה נוספת==
<div style="direction: ltr;">
* Quesada, Alejandro de. [https://books.google.co.il/books?id=kVGbCwAAQBAJ&dq=Imperial+German+Colonial+and+Overseas+Troops+1885–1918.&hl=iw&source=gbs_navlinks_s Imperial German Colonial and Overseas Troops 1885–1918]. Bloomsbury Publishing, 2013. 
</div>

==קישורים חיצוניים==

קטגוריה:גרמניה: היסטוריה צבאית
קטגוריה:האימפריה הקולוניאלית הגרמנית
קטגוריה:צבאות
שיער ביום רע

שיער ביום רע (מאנגלית Bad Hair Day) הוא סרט מקורי של ערוץ דיסני המככבים בו לורה מרנו, לי-אלין בייקר וכריסטיאן קאמפבל. הפרומו הראשון שודר בארצות הברית ב-23 בנובמבר 2014. הסרט הוקרן לראשונה בארצות הברית ב-13 בפברואר 2015 (יום שישי ה-13), בקנדה ב-20 במרץ 2015 ובישראל ב-26 במרץ 2015.

==עלילה==
מוניקה, תלמידת תיכון בבוסטון מתכוננת לנשף הסיום, היא צריכה שהכל יהיה מושלם. ביום הנשף שיערה נהרס, שמלתה "נמסה" ונעליה "התפוצצו", עליה לעשות את מבחן הנהיגה שלה באותו היום. לפתע נכנסת ליז (שוטרת בעברה) ועושה איתה עסקה. מסתבר שלמוניקה יש שרשרת גנובה שפריס, אחד מהגנבים המפורסמים בעולם גנב, ואיבד. ליז רוצה להחזיר את השרשרת למשטרה כדי לחזור לעבודה. מוניקה צריכה לתקן את השיער, לעבור את מבחן הנהיגה, להחליף שמלה ונעליים ותוך כדי להתחמק מפריס. בדרך מוניקה וליז מסתבכות ונקלעות להרפתקאות בלתי צפויות.

==דמויות==
===דמויות ראשיות===
*מוניקה (לורה מרנו) - תלמידת תיכון, חושבת שאנשים צריכים להחליט בשבילה ולכן עושה סקרים באתרי אינטרנט.
*ליז (לי-אלין בייקר) - שוטרת בעברה, הודחה מהמשטרה עקב גנבת השרשרת היקרה.
*פירס (כריסטיאן קאמפבל) - אחד מהגנבים המפורסמים בעולם, מחפש את השרשרת כי איבד אותה.

===דמויות משניות===
*סיירה (קיאנה מדריה) - חברתה הטובה של מוניקה.
*אד (כריסטיאן פאול) - שותפה הקודם של ליז.
*אבא של מוניקה (אליין גוולם) - אביה של מוניקה, עובד בתור אח בבית חולים.
*אשלי (Zoé De Grand Maison) - יריבתה של מוניקה, מתחרה איתה על התואר מלכת הנשף.
*צ'יף המשטרה (סוזן אלמגרן) - אמא של ליז, מצפה ממנה לטוב ביותר שלה.
*קייל טחמונס (ג'ייק מנלי)

==שידור הסרט בעולם==
{| class="wikitable"
|-
! מדינה
! ערוץ
! תאריך
! שם הסרט
|-
| ארצות הברית
| ערוץ דיסני
| 13 בפברואר 2015
| rowspan=2 | Bad Hair Day
|-
| קנדה
| ערוץ המשפחה
| 20 במרץ 2015
|-
| ישראל
| ערוץ דיסני ישראל
| 26 במרץ 2015
| שיער ביום רע
|-
| אירלנד בריטניה
| ערוץ דיסני בריטניה ואירלנד
| 27 במרץ 2015
| rowspan=3 | Bad Hair Day
|-
| אוסטרליה ניו זילנד
| ערוץ דיסני אוסטרליה וניו זילנד
| 17 באפריל 2015
|-
| ברזיל
| ערוץ דיסני ברזיל
| rowspan=2 | 19 באפריל 2015
|-
| אורוגוואי אל סלוודור אקוודור ארגנטינה בוליביה גואטמלה הונדורס הרפובליקה הדומיניקנית ונצאולה מקסיקו ניקרגואה פנמה פרגוואי פרו צ'ילה קולומביה קוסטה ריקה
| ערוץ דיסני אמריקה הלטינית
|Un Día Descabellado
|-
| צרפת
|ערוץ דיסני צרפת
|12 במאי 2015
|Ma Pire Journée
|-
| פולין
|ערוץ דיסני פולין
|23 במאי 2015
|Pod włos
|-
| ספרד
|ערוץ דיסני ספרד
| rowspan="2" |29 במאי 2015
|Un Día de Pelos
|-
| הונגריה
|ערוץ דיסני הונגריה
|Hajmeresztő nap
|-
| פורטוגל
|ערוץ דיסני פורטוגל
| rowspan=2 | 30 במאי 2015
|Pelos Cabelos
|-
| בולגריה
|ערוץ דיסני בולגריה
|Кралицата на бала
|-
| איטליה
|ערוץ דיסני איטליה
|6 ביוני 2015
|Capelli Ribelli
|-
| קוויבק
|ערוץ דיסני קנדה בצרפתית
|13 בספטמבר 2015
|Ma Pire Journée
|}

==קישורים חיצוניים==
* 

==הערות שוליים==

קטגוריה:סרטי נעורים אמריקאיים
קטגוריה:סרטי טלוויזיה אמריקאיים
קטגוריה:ערוץ דיסני: סרטי מקור
אכזיב (עיר מקראית בשפלה)

נחלות שבטי ישראל
אַכְזִיב (גם: כְּזִיב) הייתה עיר מקראית בנחלת שבט יהודה, אשר זיהויה טרם נתאשר במחקר (אכזיב נוספת הנזכרת בתנ"ך הייתה בנחלת שבט אשר, ונזכרה רבות אצל חז"ל).

==אזכורים במקורות==
העיר נזכרת לראשונה בתיאור מעשי יהודה בן יעקב בחבל עדולם: .

העיר נזכרת ברשימת ערי השפלה שבנחלת שבט יהודה: .

העיר נזכרת בנבואות החורבן של מיכה הנביא על ערי השפלה: .

יש הסוברים כי לפי הכתוב בספר דברי הימים א': , האזור שימש כאזור תעשייה אשר נועד לשרת את מלכי ישראל.

במכתבי לכיש נזכר יישוב בשפלה בשם בית אכזי (ב), ולפי הסברה המקובלת הכוונה לאכזיב זו.

אוסביוס, בחיבורו האונומסטיקון (תחילת המאה ה-4 לספירה), ציין כי בימיו העיר הייתה חרבה, ונמצאה בתחום בית גוברין, ליד עדולם.

==זיהוי==
תל אל בֵּיצָ'ה \ חורבת לבנין
במאה ה-19 זיהה החוקר קלוד קונדר את העיר הקדומה עם חורבה בשם עין אלכזבה, בסמוך לקיבוץ נתיב הל"ה של ימינו.

מנגד, יש שזיהו את העיר ב"תל אלביצ'ה" (), כארבעה וחצי ק"מ מערבית לעדולם, שבו חרסים רבים מהתקופה הישראלית, או בחורבות הנמצאות בסמוך ל"תל קילא" (היא קעילה המקראית) ול"ח'רבת בית נציב" (היא נציב המקראית).

==קישורים חיצוניים==

==הערות שוליים==

קטגוריה:נחלת שבט יהודה
קטגוריה:יישובי המקרא
קטגוריה:שפלת יהודה: אתרים ארכאולוגיים
אליפות צרפת בטניס 1955

אליפות צרפת בשנת 1955 הייתה תחרות טניס שנערכה על מגרשי חימר באצטדיון רולאן גארוס בפריז. התחרות התחילה ב-24 במאי והסתיימה ב-4 ביוני. זו הייתה אליפות צרפת ה-54 מאז ייסודה.

==התחרות==
===תחרות הגברים===
ויליאם טרברט, מנצח התחרות
בתחרות זו השתתפו 112 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# טוני טרברט (), מנצח תחרות 1954, ניצח בתחרות
# ויק סייססויק סיישסבאדג' פאטי (), מנצח תחרות 1950, הודח ברבע הגמר
# הם ריצ'רדסון (), הודח בחצי הגמר
# ארתור לרסן (), הודח בסיבוב הרביעי
# אנריקה מוראה (), הודח בסיבוב הרביעי
# ג'וזפה מרלו (), הודח בחצי הגמר
# מרווין רוז (), הודח ברבע הגמר
# ולדיסלב סקונצקי (), הודח בסיבוב הרביעי
# פיליפ ואשר (), הודח בסיבוב הרביעי
# סוון דאווידסון (), הפסיד בגמר
# הרברט פלם (), הודח ברבע הגמר
# פול רמי (), הודח בסיבוב הרביעי
# ז'אק ברישן (), הודח בסיבוב הרביעי
# קורט נילסן (), הודח בסיבוב הרביעי
# לואיס איילה (), הודח בסיבוב הרביעי

מנצח תחרות 1954 טוני טרברט () נפגש עם סוון דאווידסון () וניצח ב-4 מערכות. באותה שנה הוא ניצח גם באליפות וימבלדון ובאליפות ארצות הברית הפתוחה.

===תחרות הנשים===
בתחרות הנשים השתתפו 55 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# בברלי פלייץ ), הודחה בחצי הגמר
# אנג'לה מורטימר (), ניצחה בתחרות
# דרלין הארד ), הודחה בסיבוב השני
# דורותי נוד ), הפסידה בגמר
# ??
# פאט וורד (), הודחה בסיבוב השלישי
# אריקה ולמר (), הודחה ברבע הגמר
# שירלי בלומר (), הודחה ברבע הגמר
# ז'וז'ה קרמצי (), הודחה בסיבוב הראשון
# מוד גלטיה (), הודחה בסיבוב הראשון
# בריל פנרוז (), הודחה ברבע הגמר
# הייזל רדיק-סמית' ( דרום אפריקה), הודחה בסיבוב השלישי
# אנג'לה בקסטון (), הודחה בסיבוב השלישי
# טוטו זדן (), הודחה בסיבוב השלישי
# אן-מרי סגר (), הודחה בסיבוב השני
# לאה פריקולי (), הודחה בסיבוב השלישי

מנצחת תחרויות 1953-1954 מורין קונולי () סיימה את הקריירה שלה בעקבות פציעה. במשחק הגמר אנג'לה מורטימר () נפגשה עם דורותי נוד ), וניחצה ב-3 מערכות.

===תחרות זוגות גברים===
בתחרות השתתפו מספר זוגות. מנצחי התחרות בשנה הקודמת ויק סיישס וטוני טרברט () נפגשו עם ניקולה פייטרנג'לי ואורלנדו סירולה () וניצחו ב-4 מערכות. באותה שנה הזוג המנצח ניצח גם אליפות ארצות הברית הפתוחה.

===תחרות זוגות נשים===
בתחרות השתתפו 27 זוגות. מורין קונולי (ארצות הברית) שהייתה בין מנצחות התחרות בשנה הקודמת לא השתתפה השנה. 4 זוגות החזקות זכו בדירוג:

# בברלי פלייץ ודרלין הארד (), ניצחו בתחרות
# שירלי בלומר ופאט וורד (), הפסידו בגמר
# מרי קרטר ובריל פנרוז (), הודחו בחצי הגמר
# דורה קיליאן והייזל רדיק-סמית' ( דרום אפריקה), הודחו ברבע הגמר

במשחק הגמר בברלי פלייץ ודרלין הארד () נפגשו עם שירלי בלומר ופאט וורד () ניצחו ב-3 מערכות.

===תחרות זוגות מעורבים===
בתחרות השתתפו מספר זוגות. במשחק הגמר דרלין הארד () וגורדון פורבס ( דרום אפריקה) נפגשו עם ג'ני סטלי (הוד) () ולואיס איילה () וניצחו אותם ב-3 מערכות.

==קישורים חיצוניים==
* [https://web.archive.org/web/20131203014253/http://ww2.fft.fr/rolandgarros/pdfpalmares/femmes1955_en.pdf תחרות נשים]
* [https://web.archive.org/web/20131203014919/http://ww2.fft.fr/rolandgarros/pdfpalmares/hommes1955_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=4 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1955 בצרפת
מוזיאון ראשון-לציון

250px
מוזיאון ראשון-לציון הוא מוזיאון ואתר המתפרש על כחמישה דונם באזור שהיווה את לב המושבה ראשון לציון בתקופת הקמתה ב-1882. המוזיאון הוקם בשנת 1982 במלאת 100 שנה לראשון-לציון והוא כולל מספר מבנים היסטוריים שחלקם שימש כמבני ציבור וחלקם שימש כמגורים למתיישבים הראשונים של המושבה. המוצגים במוזיאון מבוססים על הארכיון ההיסטורי שנאסף וסודר על ידי גרשון מן-מינקוב וזרובבל חביב.

== מבנה המוזיאון ==
המוזיאון תחום בין רחוב "אחד העם" ממזרח, "כיכר המייסדים" מצפון, ורחוב "נורדאו" ממערב, וכולל את המבנים הבאים:
* בית הרפואות והדואר מבנה בן קומה אחת שהוקם ב-1883 ושימש כמבנה ציבורי שכלל בית מרקחת, מרפאה ודואר. לאחר שיקום המבנה שוכנו בו תצוגות של בעלי מלאכה במושבה.
* הקליניקה מבנה בן 2 קומות שהוקם על ידי משפחת אברמוביץ (ממייסדי המושבה) ב-1911. בקומה ראשונה היו חנויות ובקומה השנייה הייתה מרפאה. לאחר שיקום המבנה שוכנו בו תצוגת "בראשית" ומשרדי המוזיאון.
* בית שליט ואורוות הבית - הוקם ב-1883 ושימש כביתם של משפחת המייסדים אליעזר אלחנן ושרה שליט. הבית שוחזר ומציג את חיי משפחת שליט. בנוסף מוצגת בבית תערוכת "אולם המייסדים" הכוללת את דמויותיהם של 17 המייסדים חקוקות בשיש ובנחושת וכן תערוכת "בגדי ראשונים". האורווה הצמודה לבית שוחזרה גם היא ומוצגת בה תערוכות הקשורות לסוסים בהם השתמשו במושבה כשלידה מוצג דיליז'נס כדוגמת זה ששימש את המתיישבים.
* בית הייסמן - מבנה בן 2 קומות שהוקם ב-1882 ושימש כביתם של שרגא פייבל וציפורה הייסמן. הבית נרכש ב-1977 על ידי מועצת העיר, שופץ בשלבים מ-2003 ושוכן בו מוזיאון כשהמרתף המשוחזר מוקדש לנפתלי הרץ אימבר שגר בו תקופה מסוימת.
* בית גורדון - מלון לונדון - מבנה בן 2 קומות שנבנה ב-1891 ושימש למגורי עובדי ציבור של המושבה. ב-1922 שימש חלקו של המבנה כמלון (עד 1934). בהמשך שימש המבנה למטרות מסחריות שונות עד הפיכתו לחלק ממתחם המוזיאון.
* בית לשם מכונה גם "בית לשם בית החקלאים הראשונים". מבנה מודרני הכולל אולם כנסים.

בחצר המוזיאון ניתן לראות מוצגים שונים מתקופת הקמת המושבה.

מול המוזיאון נמצאים בית הכנסת הגדול ובית הספר חביב.

== הנהלת המוזיאון ==
* רחל גיסין (דודזון) (1979–1993)
* יצחק ברנר (1993–2007)
* רפי גלנטה (2007–2010)
* נאוה קסלר (גבאי) (2010–2020)
* רוני באום-בנאי (2020–הווה)

== לקריאה נוספת ==
* זאב ענר, סיפורי בתים סיפורם של 70 בתים בתולדות ההתיישבות, הוצאת משרד הביטחון, 1989

== קישורים חיצוניים ==

* 
* [http://cms.education.gov.il/EducationCMS/Units/AgafA/Mozeon/Lefinosaim/ToldotHayeshuv/Rishon.htm מוזיאון ראשון לציון], באתר האינטרנט של משרד החינוך
* [http://www.shimur.org/RishonLeZion/ מוזיאון ראשון לציון] , באתר המועצה לשימור אתרי מורשת בישראל
* [https://web.archive.org/web/20150702135015/http://www.ilmuseums.com/museum_HEB.asp?id=73 מוזיאון ראשון לציון], באתר "אי-מוזיאון"
* 

== הערות שוליים ==

ראשון-לציון
ראשון-לציון
קטגוריה:מחוז המרכז: מבנים לשימור
חנניה גיבשטיין

חנניה גיבשטיין (25 בספטמבר 1933 - 23 במאי 2024) היה איש עסקים ישראלי, כיהן כראש עיריית ראשון לציון ה-7 בשנים 1969 עד 1983.

==ביוגרפיה==
גיבשטיין נולד בראשון לציון, אחד משבעה ילדיהם של קנדל יוכבד והרב יהושע גיבשטיין. אחיו הגדול הוא האמן יעקב אגם. הוא למד בתלמוד תורה ובגימנסיה הריאלית. היה חבר בתנועת בית"ר וכנער לקח חלק בפעילות האצ"ל במושבה. שירת בצה"ל באגף המודיעין. לאחר שחרורו סיים ב-1958 לימודי משפטים באוניברסיטה העברית בירושלים והתמחה אצל עו"ד אריה המבורגר. בשנת 1964 קיבל תואר מוסמך במשפטים.

כתב בנושאי כלכלה ב"שער - יומון המשק והבורסה", ב"רבעון לבנקאות" וב"ידיעות אחרונות". פתח משרד עורכי דין פרטי ושימש נשיא "הלשכה הצעירה" בראשון לציון. באמצע שנות ה-60 החל להיות פעיל בנושאי איכות הסביבה בראשון לציון. הוא פעל נגד הקמת מזבלה בראשון לציון ועמד בראש ועדת ההתנגדות של הארגונים הציבורים נגד הקמת מפעל השפכים בגן רווה. במאי-יוני 1969 ניהל מאבק להסדרת תורנות לילה של רופאים בראשון לציון.

מאבקיו של גיבשטיין בנושאים העירוניים הקפיצו את הפופולריות שלו בראשון לציון ושלושה חודשים לפני הבחירות החליטו בגח"ל להציב אותו לבחירות באוקטובר 1969 כמועמדם לראשות העירייה. במהלך מערכת הבחירות סירב גיבשטיין להציג מצע או להבטיח הבטחות לבוחרים לפני שייכנס לתפקיד ויבחן את הנושאים העומדים על הפרק. הוא נחל הצלחה בבחירות ורשימתו קיבלה 8 מנדטים מתוך 15 במועצה. בבחירות לרשויות המקומיות ב-1973 התמודד בראשות רשימה עצמאית בעקבות חילוקי דעות עם הליכוד וכך גם במערכות הבחירות הבאות. כיהן כראש עיר עד 1983, שנה בה הפסיד בבחירות למאיר ניצן. הוא המשיך לכהן במועצת העיר כחבר אופוזיציה.

ב-1986 מונה ליו"ר המנהלה של המוסד לבטיחות ולגיהות וכיהן בתפקיד במשך 7 שנים. כיהן כחבר במליאת רשות השידור ובדירקטוריון מפעל הפיס.

ב-1998 הוענק לו התואר יקיר העיר ראשון לציון.

גיבשטיין היה איש עסקים שבבעלותו ובבעלות משפחתו נדל"ן רב. הוא היה ממייסדי חברת הכבלים מת"ב וב-1997 מכר 10% מהחזקותיו לוולדימיר גוסינסקי תמורת 24.5 מיליון דולר. הוא המשיך לכהן בדירקטוריון הוט-מערכות תקשורת (בה המשיך להחזיק כ-5%) עד סוף 2006.

גיבשטיין היה נשוי ואב לשלושה. נפטר ב-23 במאי 2024.

==קישורים חיצוניים==
* [https://www.rishonlezion.muni.il/TheCity/history//Lists/List/CustomDispForm.aspx?ID=4 חנניה גיבשטיין] באתר עיריית ראשון לציון
* [http://www.gen-mus.co.il/person/?id=452 חנניה גיבשטיין] באתר עדת ראשון לציון
* [http://www.news1.co.il/Archive/006-D-523-00.html חנייה גיבשטיין] באתר חדשות מחלקה ראשונה
* [https://www.youtube.com/watch?v=Kp6-0bfJ5NM&feature=youtu חנייה גיבשטיין] בראיון "להיות ראש עיר"

==הערות שוליים==

קטגוריה:יקירי ראשון לציון
קטגוריה:ראשי עיריית ראשון לציון
קטגוריה:אנשי עסקים ישראלים
קטגוריה:ראשי רשויות מקומיות מטעם חרות
קטגוריה:בוגרי הגימנסיה הריאלית
קטגוריה:בוגרי בית"ר
קטגוריה:בוגרי האוניברסיטה העברית בירושלים: משפטים
קטגוריה:אנשי היישוב ילידי הארץ
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1933
קטגוריה:ישראלים שנפטרו ב-2024
שו יוחווה

שוּ יוּחוַוה (בסינית: 許昱華; בפין-יין: Xǔ Yùhua; נולדה ב-29 באוקטובר 1976) היא שחמטאית סינית בדרגת רב-אמן, ולשעבר אלופת העולם בשחמט לנשים. היא האלופה השלישית מסין, לאחר שיה ג'ון וג'ו צ'ן.

החל מפברואר 2012 אינה שחמטאית פעילה.

==ביוגרפיה==
שוּ נולדה בג'ינחווה, במחוז ג'ג'יאנג, בסין העממית.

ב-25 במרץ 2006 זכתה באליפות העולם לנשים ביקטרינבורג, רוסיה, לאחר שהביסה את האמנית הבינלאומית אליסה גליאמובה בשלב הגמר. בטורניר השתתפו 64 שחקניות, בהן אלופת העולם לשעבר ג'וּ צ'ן, ואלופת העולם אנטואנטה סטפנובה. שו הייתה בחודש הרביעי להריונה בזמן הטורניר. עם זכייתה עלתה לדרגת רב אמן, והייתה לרב אמן ה-22 בסין.

בשנת 2008, נטלה אלכסנדרה קוסטניוק משו את אליפות העולם לנשים.

ב-9 באוקטובר 2009 זכתה בסבב הגרנד פרי השני לנשים של פיד"ה בנאנג'ינג. שו משחקת במסגרת מועדון השחמט בג'ג'יאנג, בליגת השחמט הסינית.

לשו תואר במשפטים מאוניברסיטת בייג'ינג. וכן תואר שני בספרות ובלשון סינית, אף הוא מאוניברסיטת בייג'ינג, משנת 2011.

==תארים==
*זכייה בטורניר האזורי (1993, 2001)
*זכייה בגביע העולם (2000, 2002)
*זכייה במקצוע שחמט לנבחרות, באולימפיאדת השחמט 2000, אולימפיאדת השחמט 2002, ואולימפיאדת השחמט 2004
*אליפות העולם לנשים (2006–2008)

==שו יוחווה באולימפיאדת השחמט ==
בין השנים 2000 ל-2004 השתתפה שו יוחווה ב-3 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2000||3 ||סין|| 2505||7 מ-10||4+ 6= 0-||70.0|| 1 קבוצתי, 6 אישי
|-
| 2002||2 ||סין|| 2473||7.5 מ-11||6+ 3= 2-||68.2|| 1 קבוצתי, 6 אישי
|-
| 2004||2 ||סין|| 2487||6.5 מ-10||5+ 3= 2-||65.0|| 1 קבוצתי, 8 אישי
|}

==קישורים חיצוניים==

* 
* [http://blog.sina.com.cn/xuyuhua בלוג רשמי] 
* [http://www.chessbase.com/newsdetail.asp?newsid=4789 ריאיון עם שו], באתר צ'סבייס 

==הערות שוליים==

קטגוריה:רבי-אמנים
קטגוריה:שחמטאיות סיניות
קטגוריה:אלופות עולם לנשים בשחמט
קטגוריה:סיניות שנולדו ב-1976
אברהם ברלינר

אברהם ברלינר
אברהם (אדולף) בֶּרְלִינֶר (י"ג באייר ה'תקצ"ג, 2 במאי 1833 - ז' באייר ה'תרע"ה, 21 באפריל 1915) היה תאולוג והיסטוריון יהודי גרמני - פולני.

==קורות חיים==
נולד לצבי הירש באוברזיצקו שבדוכסות הגדולה של פוזן, פרוסיה (כיום פולין). למד אצל אביו ורבנים נוספים ואחר כך באוניברסיטת לייפציג בה קיבל תואר דוקטור לפילוסופיה.

היה נכד ר' מרדכי מוכיח מאייזנשטט.

בתחילת דרכו היה מורה בארנסוולד (גם היא כיום בפולין), ב"חברת ש"ס". ב-1867 הוציא את מהדורתו לפירוש רש"י לתורה, עבודה שהקנתה לו שם ברחבי אירופה. ב-1873 הוזמן בידי רבי עזריאל הילדסהיימר לכהן כמורה להיסטוריה של עם ישראל בבית המדרש לרבנים בברלין.

==עבודתו הספרותית==
ברלינר ערך מספר כתבי עת, בין השנים 1875–1877 ערך את המגזין להיסטוריה וספרות יהודית ("Magazin für Jüdische Geschichte und Literatur"); ובמקביל, החל משנת 1876 הוציא לאור בשיתוף עם רבי דוד צבי הופמן את המגזין למדעי היהדות ("Magazin für die Wissenschaft des Judenthums"). בתקופה זו ערך גם את כתב העת "אוצר טוב" שעסק בעיקר בפרסום כתבי יד עבריים.

בשנת 1885 התמנה לראשות חברת מקיצי נרדמים שחידשה אז את פעילותה.

בסך הכל הוציא ברלינר בשנות פעילותו 37 ספרים, ערך או הקדים מבוא ל-9 ספרי אחרים, ופרסם עשרות רבות של מאמרים בכתבי עת. תלמידיו אהרן פריימן ומאיר הילדסהיימר פרסמו ביבליוגרפיה של כתביו בספר היובל "ברכת אברהם" שיצא לאור בשנת 1903 לרגל יום הולדתו ה-70.

===מספריו בעברית===
* 
** 
* 
* 
* 
* 

===מספריו בגרמנית===

==לקריאה נוספת==
* משה ריינס, רבי אברהם ברלינער, בתוך: דור וחכמיו: לחקר תולדות ספרות ישראל וגדולי סופריה בדור הזה. חלק א. קראקא, תר"ן. עמ' 50–58.
* אברהם מאיר הברמן (עורך), כתבים נבחרים / אברהם ברלינר, שני כרכים, ירושלים: הוצאת מוסד הרב קוק, תש"ה-תש"ט.

==קישורים חיצוניים==

* 
* 
* 
* 
* ; ; 
* 
* 

==הערות שוליים==

קטגוריה:מו"לים יהודים גרמנים
קטגוריה:פובליציסטים יהודים גרמנים
קטגוריה:היסטוריונים יהודים גרמנים
קטגוריה:מהדירי ספרות תורנית
קטגוריה:תאולוגים יהודים
קטגוריה:עורכי כתבי עת יהודים
קטגוריה:סגל בית המדרש לרבנים בברלין
קטגוריה:בוגרי אוניברסיטת לייפציג
קטגוריה:אנשי חינוך יהודים פולנים
קטגוריה:אנשי חינוך יהודים גרמנים
קטגוריה:גרמנים שנולדו ב-1833
קטגוריה:גרמנים שנפטרו ב-1915
פולו במשחקים האולימפיים

משחק פולו ב[[אולימפיאדת פריז (1900)]]
שחקני נבחרת [[ארגנטינה, זוכת מדליית הזהב באולימפיאדת ברלין (1936)]]
פולו היה ענף במשחקים האולימפיים בחמש אולימפיאדות בין אולימפיאדת פריז (1900) לאולימפיאדת ברלין (1936). בתחרויות השתתפו נבחרות של גברים בלבד.

==היסטוריה==
באולימפיאדת פריז (1900) השתתפו חמש קבוצות, אך רק אחת מהן הייתה נבחרת לאומית, נבחרת מקסיקו. יתר הקבוצות היו מועדוני פולו, שבשניים מהם שיחקו שחקנים אמריקאים ובריטים, באחד שחקנים בריטים וצרפתים ובמועדון נוסף שחקנים בריטים בלבד. הטורניר נערך בשיטת נוקאאוט. שתיים מהקבוצות החלו בשלב רבע הגמר, ושלוש הנותרות בשלב חצי הגמר. במשחק הגמר גבר מועדון פוקסהאנטרס הרלינגהאם הבריטי-אמריקני על מועדון BLO, אף הוא בריטי-אמריקני, בתוצאה 1-3. הקבוצות שהפסידו בחצי הגמר, נבחרת מקסיקו והמועדון הצרפתי-בריטי בגאטל פולו קלאב דה פריז, זכו במדליות ארד.

באולימפיאדת סנט לואיס (1904) לא נערך טורניר פולו, והמשחק חזר לתוכנית האולימפית באולימפיאדת לונדון (1908). רק שלוש קבוצות נרשמו לטורניר - שני מועדונים בריטים, וכן נבחרת אירלנד, שהייתה עדיין באותה העת חלק מבריטניה. הטורניר כלל שני משחקים בלבד - במשחק הראשון התמודדו מועדוני רוהמפטון והרלינגהאם, ולאחר שרוהמפטון ניצח, הוא המשיך למשחק נוסף מול נבחרת אירלנד. לאחר שניצח גם במשחק זה, זכו שחקני המועדון במדליית זהב, ושחקני שני המועדונים האחרים זכו במדליות כסף.

באולימפיאדת סטוקהולם (1912) שוב לא נערך טורניר פולו, ורק באולימפיאדת אנטוורפן (1920) נכלל מחדש במשחקים. הפעם השתתפו רק נבחרות לאומיות, ארבע במספר, שהתחרו בשיטת נוקאאוט שהחלה בשלב חצי הגמר. נבחרת בריטניה ניצחה בגמר 11-13 את נבחרת ספרד, והייתה לנבחרת הלאומית הראשונה שזוכה בתואר האולימפי. במשחק על המקום השלישי גברה נבחרת ארצות הברית 3-11 על נבחרת בלגיה, וזכתה במדליית הארד.

באולימפיאדת פריז (1924) התחרו 5 נבחרות בבית אחד, ושיחקו כולן זו מול זו. נבחרת ארגנטינה ניצחה בכל משחקיה וזכתה במדליית הזהב. 

לאחר היעדרות של 12 שנים, הושב הפולו למשחקים בפעם האחרונה באולימפיאדת ברלין (1936). גם בטורניר זה השתתפו 5 נבחרות, שסווגו ל"נבחרות חזקות" (ארגנטינה, בריטניה ומקסיקו) ו"נבחרות חלשות" (גרמניה והונגריה). הנבחרות החזקות שיחקו אחת מול השנייה, ובעקבות משחקים אלה זכתה נבחרת ארגנטינה במדליית הזהב, ונבחרת בריטניה במדליית הכסף. נבחרת מקסיקו, שהפסידה בשני משחקים אלה, המשיכה למשחק על מדליית הארד מול המנצחת בטורניר "הנבחרות החלשות", הונגריה, וניצחה בו.

==מדליות==

{| class="wikitable"
|-
! !! מדינה !! זהב !! כסף !! ארד !! סך הכל
|-
| 1. || || 2 || 2 || 2 || 6
|-
| 2. || || 2 || 0 || 0 || 2
|-
| 3. || ימין קבוצות מעורבות || 1 || 1 || 1 || 3
|-
| 4. || || 0 || 1 || 1 || 2
|-
| 5. || || 0 || 1 || 0 || 1
|-
| 6. || || 0 || 0 || 2 || 2
|}

==קישורים חיצוניים==

==הערות שוליים==

קטגוריה:ענפי ספורט במשחקים האולימפיים
עוצמה מודיעין

עוצמה מודיעין הוא מועדון כדורסל ישראלי מהעיר מודיעין-מכבים-רעות, שנוסד בשנת 1997. הקבוצה הבוגרת משחקת בליגה א' דרום. צבעי הקבוצה הם שחור ולבן.
הקבוצה עורכת את משחקיה הביתיים באולם החשמונאים בעיר מודיעין (בסמוך לבית הספר עירוני א'). מאמן הקבוצה הוא איתי מידן.

== היסטוריה ==

המועדון נוסד ב-1997 על ידי טל ודהאוזן ושמעון סלל רוה רודריגז.

בעונת 2014/15 הודיעו על צירופו של לביא חלפי, לסגל המועדון. חלפי, המשמש גם כמנהל המקצועי של בית הספר העירוני לכדורסל, הוא מאמן כדורסל מוסמך, שעד לאחרונה עבד כמורה, מחנך וסגן מנהל בית ספר. חלפי נכנס לתפקיד שעד עתה טרם אויש במועדון, וישמש כרכז חברתי של עוצמה מודיעין.

בעונת 2014/15 יצא לדרך חידוש נוסף במועדון, הקמה של אקדמיה לכדורסל, מתוכה יבחרו שחקני "סגל הזהב".כאשר מתוך קבוצות נערים ב', נערים א' ונוער, מכיתות ט' עד י"ב, יבחרו עד כ-20 שחקנים ל"סגל הזהב" של המועדון, ויעברו אימונים נפרדים עם מאמנים שונים מהשורה הראשונה ובראשם רותם ארליך. האקדמיה כוללת פעילויות העשרה, לדוגמה: שני אימוני אתלטיקה שבועיים. בעונת 2016/17 עלתה הקבוצה לליגה א'.

בעונת 2016/17 עלתה הקבוצה הבוגרת לליגה א'.

בסיום עונת 2019/20 עם החלטת איגוד הכדורסל על סיומם המוקדם של כלל הליגות והעפלת הראשונה בכל ליגה, עלתה הקבוצה לראשונה לליגה הארצית כאשר במאזנה 13 ניצחונות ו-3 הפסדים ועם הפרש של 7+ במאזן הפנימי אל מול השנייה בטבלה הפועל גזר/נען.
== קבוצות נוספות במועדון ==
למועדון 26 קבוצות ליגה, מתוכן 6 קבוצות נשים. יותר מ-300 שחקנים ושחקניות משחקים ומשחקות במועדון. במועדון עוצמה מודיעין יש שלוש קבוצות קט-סל ב (כיתות ה'), קבוצה של קט-סל בנות ושלוש קבוצות קט-סל א (כיתות ו'). בנוסף יש שלוש קבוצות ילדים ב (כיתות ז') ושלוש קבוצות ילדים א (כיתות ח') אחת בלאומית ושתיים במחוזית. במועדון שתי קבוצות ילדות בין הכיתות ז'-ח' אשר אחת מהן משחקת במקביל גם בליגת נערות ב. במועדון יש שתי קבוצות נערים ב (כיתות ט') בלאומית, וקבוצה אחת של נערים א (כיתה י') המשחקת בליגה הלאומית גם כן. במועדון 2 קבוצות נוער (כיתות יא'-יב') אחת משחקת במחוזית והשנייה משחקת בליגה הלאומית. במועדון 2 קבוצות נשים, אחת בליגה א' והשנייה בליגה הארצית.

== בית ספר לכדורסל ==
למועדון יש בית ספר לכדורסל מגיל הגן ועד לכיתות י'. המנהל המקצועי של בית הספר לכדורסל הוא לביא חלפי.

== קישורים חיצוניים ==
*[https://www.facebook.com/mvpbba דף הפייסבוק] של עוצמה מודיעין
*[http://mvpmvp01.wix.com/otzmamodiin עוצמה מודיעין] האתר הרשמי של הקבוצה

מודיעין
סל
מונו נו אווארה

מונו נו אווארה (ביפנית: 物の哀れ), בתרגום מילולי "החמלה של הדברים", "אמפתיה כלפי הדברים" או "רגישות כלפי הבר חלוף", הוא מונח ביפנית עבור המודעות לארעיות (無常 - מו ג'ו) של הדברים, ונוגות עדינה לגבי חלוף הדברים יחד עם עצבות עמוקה יותר, אך עדינה אף היא, לגבי העובדה שהחיים הם גם ברי חלוף. 

== מקור המונח ==

המונח נטבע במאה ה-18 על ידי מוטואורי נורינגה, איש תרבות מוביל בתקופת אדו, שבמקור השתמש במונח בביקורת ספרותית על הספר מעשה גנז'י. בהמשך נעשה שימוש במונח לדון ביצירות ספרותיות יפניות חשובות אחרות, ביניהן הספר מניושו. המונח הפך למרכזי בפילוסופיה של נורינגה בנוגע לספרות ובסופו של דבר לתרבות היפנית. 

== אטימולוגיה ==

המונח מורכב מהמילים היפניות מונו (物), שפירושה "דבר", ואווארה (哀れ), שהיה ביטוי מתקופת הייאן להבעת פליאה (בדומה ל-'אה'), שמשמעו פתוס, חדות, תחושה עמוקה, רגישות או מודעות. הביטוי תורגם לעיתים קרובות כ-"'האהאיות' של הדברים", החיים והאהבה. המודעות לארעיות של הדברים מגבירה את ההערכה ליופי שלהם, ומעוררת עצב עדין לגבי חולפם. בביקורתו של מוטואורי על הספר מעשה גנז'י, הוא טען כי מונו נו אווארה הוא הרגש ההכרחי שסוחף את הקוראים. המונח אינו מוגבל לספרות יפנית, והפך לחלק מהתרבות היפנית באופן כללי (ראה סאקורה).

== המונח בתרבות המודרנית ==

אומני מנגה ראויים לציון המשתמשים ברעיון של מונו נו אווארה בסיפורים שלהם כוללים את היטושי אשיננו, קוזואה אמנו, וקאורו מורי. בנוסף, הבמאי היפני יאסוג'ירו אוזו התפרסם בזכות יצירת תחושת מונו נו אווארה בסרטים שלו. לדוגמה, לעיתים קרובות אחת מהדמויות תגיד באופן מאופק "אי טנקי דסו נה" (いい天気ですね,"מזג אוויר נעים, הלא כן?"), לאחר אירוע משפחתי או חברתי מכונן, כמו חתונה של בת, לרקע של יפן משתנה בקצב מהיר. 

בספרו של איוואן מוריס על חיי החברה הגבוהה ביפן העתיקה, העולם של הנסיך הנוצץ, מונו נו אווארה מושווה למונח של ורגיליוס לקרימה ררום (Lacrimae rerum), בלטינית "הדמעות של הדברים". 

סופר המדע הבדיוני קן ליו זכה בפרס הוגו לסיפור הקצר הטוב ביותר לשנת 2013 על סיפורו "מונו נו אווארה". בהשראת יצירות כגון המנגה יוקוהומה קאידאשי קיקו, ליו שאף לעורר בקורא "תחושת אסתטיות המכוונת בעיקר ליצירת אמפתיה כלפי חולפם הבלתי נמנע של כל הדברים", וגם להכיר ב"חשיבות הזיכרון והמשכיות העבר". 

בספרו של בארי אייזלר תחייה בודדה, אחת הדמויות מתארת את המושג של מונו נו אווארה כ"העצב בלהיות אדם".

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מילים וביטויים ביפנית
חלמין ריבאס

חלמין חאבייר ריבאס בואדה (בספרדית: Gelmin Javier Rivas Boada; נולד ב-23 במרץ 1989 בקומאנה שבוונצואלה) הוא כדורגלן ונצואלי המשחק בעמדת החלוץ בקבוצת די.סי. יונייטד.

==קריירת מועדונים==
ריבאס ערך את הופעת הבכורה שלו בדפורטיבו אנסואטגי בשנת 2009, בגיל 20.

בקלאוסורה 2013 עבר לדפורטיבו טאצ'ירה. לקראת עונת עבר לאל-איתיחאד, ובתום העונה עבר לא-שארג'ה.

ב-6 בספטמבר 2020, ריבאס חתם בדי.סי. יונייטד מה-MLS.

==קריירה בינלאומית==
ריבאס ערך את הופעת הבכורה שלו בנבחרת ונצואלה ב-29 במאי 2010 במשחק נגד נבחרת קנדה, כשהחליף את מיקו בדקה ה-90.

== קישורים חיצוניים ==

קטגוריה:כדורגלנים ונצואלים
קטגוריה:חלוצי כדורגל ונצואלים
קטגוריה:כדורגלני דפורטיבו טאצ'ירה
קטגוריה:כדורגלני אל-איתיחאד
קטגוריה:כדורגלני א-שארג'ה
קטגוריה:כדורגלני אל-הילאל
קטגוריה:כדורגלני א-ריאן
קטגוריה:כדורגלני אנקרגוג'ו
קטגוריה:כדורגלני די.סי. יונייטד
קטגוריה:כדורגלני נבחרת ונצואלה
קטגוריה:כדורגלני קופה אמריקה 2015
קטגוריה:ונצואלים שנולדו ב-1989
סופטבול במשחקים האולימפיים

שחקנית נבחרת [[אוסטרליה נטלי וורד, עם מדליית הארד בה זכתה באולימפיאדת בייג'ינג (2008)]]
סופטבול הוא ענף במשחקים האולימפיים בין אולימפיאדת אטלנטה (1996) לאולימפיאדת בייג'ינג (2008), וכמו כן באולימפיאדת טוקיו (2020). בתחרויות משתתפות נבחרות של נשים בלבד, בעוד גברים מתחרים בבייסבול.

==היסטוריה==
לאחר שבאולימפיאדת ברצלונה (1992) נכלל הבייסבול בתוכנית האולימפית, באולימפיאדת אטלנטה (1996) נוסף גם טורניר סופטבול.

התחרויות כללו 8 נבחרות. בשלב הראשון, שיחקו כל הנבחרות זו נגד זו. ארבע הנבחרות שסיימו במקומות הראשונים העפילו לשלב חצי הגמר: הנבחרת שדורגה ראשונה מול הנבחרת שדורגה שנייה, והנבחרת שדורגה שלישית מול הנבחרת שדורגה רביעית. הנבחרת שסיימה בחצי הגמר הראשון העפילה אוטומטית לשלב הגמר. הנבחרת שניצחה בחצי הגמר השני המשיכה למשחק נוסף מול הנבחרת שהפסידה בחצי הגמר הראשון. המנצחת במשחק זה העפילה לגמר, והמפסידה בו זכתה במדליית הארד.

האלופה האולימפית הראשונה הייתה נבחרת ארצות הברית, שגברה במשחק הגמר על נבחרת סין. באולימפיאדת סידני (2000) שמרה ארצות הברית על תוארה לאחר שגברה על יפן, ובאולימפיאדת אתונה (2004) זכתה בתואר בפעם השלישית ברציפות, לאחר ניצחון על אוסטרליה. באולימפיאדת בייג'ינג (2008) הפסידה ארצות הברית לראשונה את התואר האולימפי לנבחרת יפן, אף שניצחה בכל משחקיה עד אז, כולל שני ניצחונות על יפן.

בשנת 2005 החליט הוועד האולימפי הבינלאומי שלא לכלול עוד את הסופטבול בתוכנית האולימפית החל מאולימפיאדת לונדון (2012). ההחלטה לכלול את הענף הייתה טעונה רוב רגיל, ותוצאות ההצבעה היו תיקו 52 ונמנע יחיד. הצעות לכלול מחדש את הענף באולימפיאדת ריו דה ז'ניירו (2016) לא זכו לרוב הדרוש.

בעקבות הפופולריות של ענפי הבייסבול והסופטבול ביפן, והזמנת המדינה המאחרת בידי הוועד האולימפי הבינלאומי להציע הוספה זמנית של אירועי ספורט נוספים, הצטרף הענף למשחקי אולימפיאדת טוקיו (2020).

==זכיות==
{| class="wikitable"
|-
! אולימפיאדה !! style="background:gold" | מדליית זהב !! style="background:silver" | מדליית כסף !! style="background:#cc9966" | מדליית ארד !! מקום רביעי
|-
| אולימפיאדת אטלנטה (1996) || || סין || || 
|-
| אולימפיאדת סידני (2000) || || || || סין
|-
| אולימפיאדת אתונה (2004) || || || || סין
|-
| אולימפיאדת בייג'ינג (2008) || || || || 
|-
|אולימפיאדת טוקיו (2020)|| || || || 
|}

==מדליות==
{| class="wikitable"
|-
! !! מדינה !! style="background:gold" | זהב !! style="background:silver" | כסף !! style="background:#cc9966" | ארד !! סך הכל
|-
| 1. || || 3 || 2 || 0 || 5
|-
| 2. || || 2 || 1 || 1 || 4
|-
| 3. || || 0 || 1 || 3 || 4
|-
| 4. || סין || 0 || 1 || 0 || 1
|-
| 5. || || 0 || 0 || 1 || 1
|}

==ראו גם==
* בייסבול במשחקים האולימפיים

==קישורים חיצוניים==

==הערות שוליים==

קטגוריה:סופטבול
קטגוריה:ענפי ספורט במשחקים האולימפיים
משיכת חבל במשחקים האולימפיים

תחרות משיכת החבל ב[[אולימפיאדת פריז (1900)]]
משיכת חבל ב[[אולימפיאדת סנט לואיס (1904)]]
שוטרי משטרת [[סטוקהולם שזכו במדליית הזהב באולימפיאדת סטוקהולם (1912)]]
משיכת חבל הייתה ענף במשחקים האולימפיים בין אולימפיאדת פריז (1900) לאולימפיאדת אנטוורפן (1920). בתחרויות השתתפו גברים בלבד.

==היסטוריה==
בטורניר משיכת החבל הראשון, באולימפיאדת פריז (1900) התחרו רק שתי קבוצות: נבחרת צרפת ונבחרת מעורבת של ספורטאים שוודים ודנים. ארצות הברית הייתה אמורה להשתתף אף היא, אך היא ביטלה את השתתפותה בשל סמיכות לתחרויות האתלטיקה שבה השתתפו חבריה. כל נבחרת כללה שלושה ספורטאים, והתחרות נערכה בשיטת הטוב משלושה ניסיונות. הנבחרת המעורבת ניצחה בשני הסיבובים, ולא נזקקה לסיבוב נוסף.

באולימפיאדת סנט לואיס (1904) השתתפו 6 מועדונים, מהם חמישה אמריקנים ואחד יווני, שבכל אחד מהם חמישה ספורטאים. הטורניר נערך בשיטת נוקאאוט, כאשר ארבע מהקבוצות החלו בשלב רבע הגמר, ושתיים נוספות העפילו אוטומטית לשלב חצי הגמר. המנצחת בשלב הגמר, קבוצה ממילווקי, זכתה במדליית זהב. המפסידה, קבוצה מניו יורק, הייתה אמורה להמשיך להתחרות מול שתי המפסידות האחרות בחצאי הגמר על מדליות הכסף והארד, קבוצות מסנט לואיס, אך לא התייצבה, והפסידה להן אוטומטית.

באולימפיאדת לונדון (1908) השתתפו שלוש קבוצות של שוטרים בריטים, וכן נבחרות של ארצות הברית ושוודיה. הקבוצות כללו הפעם שמונה ספורטאים. הטורניר נערך בשיטת נוקאאוט, כאשר שתיים מהנבחרות החלו בשלב רבע הגמר, והיתר העפילו אוטומטית לשלב חצי הגמר. בשלב הגמר גברה משטרת לונדון על משטרת ליברפול. נבחרת משטרת המטרופולין של לונדון זכתה במדליית ארד לאחר שנבחרת שוודיה לא התייצבה.

באולימפיאדת סטוקהולם (1912) השתתפו רק שתי קבוצות - משטרת לונדון מטעם בריטניה ומשטרת סטוקהולם מטעם שוודיה, שזכתה בתואר. 

באולימפיאדת אנטוורפן (1920) נערכו תחרויות משיכת חבל בפעם האחרונה. 5 נבחרות השתתפו בטורניר. 2 מהן החלו בשלב רבע הגמר, ו-3 בשלב חצי הגמר. נבחרת בריטניה זכתה במדליית הזהב לאחר שגברה על נבחרת הולנד. לאחר מכן המשיכו הנבחרות שבריטניה ניצחה לטורניר על מדליית הכסף, שבו זכתה הולנד, לאחר ניצחון על בלגיה. שלוש הנבחרות הנותרות (איטליה, ארצות הברית ובלגיה) המשיכו לטורניר על מדליית הארד, והזוכה הייתה בלגיה.

==מדליות==
{| class="wikitable"
|-
! !! מדינה !! style="background:gold" | זהב !! style="background:silver" | כסף !! style="background:#cc9966" | ארד !! סך הכל
|-
| 1. || || 2 || 2 || 1 || 5
|-
| 2. || || 1 || 1 || 1 || 3
|-
| rowspan=2 | 3. || ימין קבוצה מעורבת || 1 || 0 || 0 || 1
|-
| || 1 || 0 || 0 || 1
|-
| rowspan=2 | 5. || || 0 || 1 || 0 || 1
|-
| || 0 || 1 || 0 || 1
|-
| 7. || || 0 || 0 || 1 || 1
|}

==קישורים חיצוניים==

קטגוריה:ענפי ספורט במשחקים האולימפיים
בסיס אדוריים

250px
בסיס אדוריים היה בסיס של צה"ל בהר חברון שפעל בין השנים 1972–2009.

המבנה המרכזי בו שימש משנת 2013 עד 2016 כמרכז חירום אזורי (מח"א) של המועצה האזורית הר חברון.

ב־2016 הוקם בשטח הבסיס הנטוש מאחז בשם אדוריים.

== בסיס אדוריים ==
המבנה הראשון במקום, בן שתי קומות, הוקם בשנות ה-40, בתקופת המנדט הבריטי, ושימש כבית דין בשלטון הירדני בין השנים 1948–1967. לאחר מלחמת ששת הימים, בעקבות החלטת ראש מחלקת ההדרכה בצה"ל, האלוף אריאל שרון, הועבר ב-1972 בית הספר להנדסה צבאית למבנה. מאז עברו בו טירוני חיל ההנדסה את המסלול שלהם ומבנים נוספים הוקמו במתחם. במסגרת הסכמי אוסלו, הועבר בשנת 1995 בית הספר לבקעת עובדה שבערבה ובבסיס נותר כוח בסדר גודל של גדוד.

בשנות האלפיים צומצם הכוח בבסיס לפלוגה אחת בלבד ובשנת 2009 נותרה במקום רק מחלקה. באותה שנה הוחלט על פינוי הבסיס וכוחות חיל ההנדסה הרסו את רובו, למעט המבנה המרכזי שנבנה בשנות הארבעים, כיוון שזה הוגדר כמבנה לשימור.

== מרכז חירום אזורי ==
כיוון שהמבנה שוכן בנקודה שולטת על צירי תנועה (בסמוך לצומת בין כביש 60 לכביש אדוריים-נגוהות), ביוזמת אלחנן קלמנזון, שעבד באותה העת במחלקת הביטחון במועצה, העלה ראש המועצה האזורית הר חברון, צביקי בר חי, בשנת 2010 את הרעיון להקים במבנה מרכז חירום אזורי שאמור לשרת את כל תושבי האזור, ישראלים ופלסטינים. הרעיון התקבל ואלוף פיקוד המרכז אבי מזרחי, אישר את הקצאת השטח. התקציב לשיפוץ המבנה, כחמישה מיליוני שקלים, הגיע ממשרד הביטחון, משרד הפנים והמשרד לשיתוף פעולה אזורי.

המרכז נפתח בפברואר 2013 והכיל אמבולנסים, רכבי כיבוי אש וחדר התארגנות והדרכה למתנדבים בתחום ההצלה. המרכז נקרא "בית דרור" לזכר אל"ם דרור וינברג, מפקד חטיבת יהודה, ששירת באזור ונפל בפיגוע בציר המתפללים בחברון בשנת 2002.
בתחילה, ניהל את המרכז אלחנן קלמנזון. בוגרי ישיבת עתניאל אכלסו אותו ושמרו עליו.

בשנת 2016 נסגר המרכז ובמקומו הוקם במבנה המאחז אדוריים.

== קישורים חיצוניים ==
* 
* יהונתן יפרח, [https://www.20il.co.il/הממשלה-מפנה-יהודים-מביתם-דין-לתומכי-ט/ הממשלה מפנה יהודים מביתם: "דין לתומכי טרור ודין ליהודים"]
* 

קטגוריה:בסיסי צה"ל שנסגרו
קטגוריה:חיל ההנדסה הישראלי
אדוריים
קטגוריה:מועצה אזורית הר חברון
קטגוריה:מאחזים ביהודה ושומרון
קטגוריה:אדורה
לי בום-יונג

לי בום-יונג (בקוריאנית: 이범영; ) הוא כדורגלן דרום קוריאני המשחק בעמדת השוער בקבוצת צ'ונבוק מוטורס מליגת העל הדרום קוריאנית.

לי, יליד סיאול, ערך את הופעת הבכורה שלו בפוסן אייפארק בשנת 2008, בגיל 18. בשנת 2016 עבר לי לאוויסקה פוקוקה מליגת העל היפנית.

באולימפיאדת לונדון 2012 שיחק לי תפקיד חשוב בניצחון רבע הגמר של נבחרתו נגד נבחרת אנגליה. לאחר שנכנס למשחק כמחליפו של ג'ונג סונג-ריונג, השוער הראשון, הוא עצר את הפנדל החמישי של דניאל סטארידג'. קוריאה הדרומית ניצחה בתוצאה 5-4 בדו-קרב בעיטות העונשין מ-11 מטרים והעפילה לחצי הגמר של הטורניר, בו לי פתח בהרכב, בפעם הראשונה בהיסטוריה.

לי נכלל בהרכב נבחרת קוריאה הדרומית במונדיאל 2014 כשוער שלישי, אך לא שיחק. הופעת הבכורה שלו בנבחרת הבוגרת הייתה במשחק נגד נבחרת אורוגוואי ב-8 בספטמבר 2014.

== קישורים חיצוניים ==

קטגוריה:כדורגלנים דרום קוריאנים
קטגוריה:שוערי כדורגל דרום קוריאנים
קטגוריה:סיאול: כדורגלנים
קטגוריה:כדורגלני נבחרת קוריאה הדרומית
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:דרום קוריאנים שנולדו ב-1989
דגל לוס אנג'לס

הגדלה של חותם העיר (מוצג במסגרת הדגל)
דגל לוס אנג'לס שבקליפורניה (באנגלית: Flag of Los Angeles) הוא דגל הנושא פסים אנכיים של הצבעים ירוק, צהוב ואדום, ומוטען במרכזו של הפס האמצעי בחותם העירוני של לוס אנג'לס עם מסגרת לבנה. הצבעים מייצגים עצי זיתים (ירוק), מטעי תפוזים (צהוב), וכרמים (אדום).

במסגרת החותם של העיר, מוצגים שלושה גידולים מרכזיים של קליפורניה: ענבים, זיתים ותפוזים.

חותם העיר מכיל מגן המחולק לרבעים ובו:
* קירוב לסמלה של ארצות הברית, על אף שהסמל המקורי מכיל 13 כוכבים.
* קירוב לדגלה של קליפורניה.
* סמל קסטיליה ולאון המייצג את סמל ספרד.
* קירוב של סמל מקסיקו.

הדגל מונף דרך קבע על גבי בית העירייה של לוס אנג'לס ועל גבי הבניינים האחרים שלה. הוא מונף לעיתים קרובות גם על גבי מבני ציבור, בפארקים ואף בעסקים פרטיים ובבתי מגורים בעיר.

הדגל קיבל תשומת לב בינלאומית רבה ב-1980, כאשר הונף במקום דגל ארצות הברית בטקס סגירת אולימפיאדת מוסקבה, לאור בחירתה של לוס אנג'לס לארח את האולימפיאדה הבאה בשנת 1984. הצעד תואר כאות מחאה על החרם שהובילה ארצות הברית על המשחקים, אשר נערך בשל פלישת ברית המועצות לאפגניסטן.

==קישורים חיצוניים==
* 
* [http://www.crwflags.com/fotw/flags/us-cala.html דגל העיר לוס אנג'לס], באתר CRW Flags

==הערות שוליים==

לוס אנג'לס
קטגוריה:לוס אנג'לס
לוג אנג'לס
קטגוריה:קליפורניה: סמלים
קליפורניה
אבל כרמים

אָבֵל כְּרָמִים היא עיר בקרבת רבת-עמון הנזכרת בסיפור יפתח הגלעדי אשר רדף אחרי העמונים. בתרגום יונתן: .

==עדויות מהעבר==
אוסביוס מציין שאבל כרמים נמצאת שישה מילים מרבת עמון, ומציין שבקרבתה יש נהר גדול. הירונימוס ציין את אבל כרמים כנמצאת שבעה מילין מרבת עמון וציין שיש גפנים רבים סביבו.

==זיהוי העיר==
לפי שמה נרמז שאבל כרמים הייתה באזור של גידול רב של גפנים.

רוב החוקרים סוברים שאבל כרמים הייתה על הגבול בין ארץ בני עמון לבין נחלת ישראל בדרום הגלעד בתחום נחלת שבט גד. זיהוי אחד ממקם את אבל כרמים עם נַאעוּר, שכן באזור זה קיימים גידולי גפנים עד היום. זיהוי אחר ממקם את אבל כרמים בח'רבת א-סוק בדרך המובילה בין רבת עמון לחשבון, באזור נחל חשבון, על סמך הקרבה שציין אוסביוס לנהר.

אחרים משערים שאבל כרמים היא אבל מחולה. לדעת יהוסף שוורץ בספרו תבואות הארץ, זיהוי זה אינו נכון. לשיטתו אבל כרמים היא אבל ערב הנזכרת במסכת פסחים דף ע"ב עמוד א'.

==לקריאה נוספת==
* חיים רבין, זוטות אטימולוגיות, תרביץ, כרך ל"ג, חוברת ב', טבת-תשכ"ד, 117-109.

==הערות שוליים==

קטגוריה:נחלת שבט גד
קטגוריה:יישובי המקרא
קטגוריה:בני עמון
חיל הים המלכותי הירדני

חיל הים המלכותי הירדני הוא הזרוע הימית של הכוחות המזוינים של ירדן.

ירדן מוקפת יבשה, למעט אזור הדרום עם 26 קילומטרים של קו חוף לאורך מפרץ אילת ועל ידי כך מתאפשרת לה גישה לים האדום. כוחות הים שלה מורכבים מ-27 ספינות סיור.
נחתים של חיל הים הירדני במהלך אימון
משמר החופים המלכותי הוקם ב-1951 ומוקם בעקבה. מפקדתו עברה ב-1952 לאזור ים המלח, ונשארה שם עד 1967.

שמו של משמר החופים המלכותי שונה לחיל הים המלכותי הירדני ב-13 בנובמבר 1991.

==קישורים חיצוניים==

קטגוריה:ירדן: צבא וביטחון
ירדן
סקרנטון

סקרנטון (באנגלית: Scranton) היא העיר השישית בגודלה במדינת פנסילבניה, ארצות הברית, אחרי הערים פילדלפיה, פיטסבורג, אלנטאון, אירי ורידינג.

העיר, הממוקמת בצפון-מזרח פנסילבניה, היא מקום מושבו של מחוז לקאוונה, וכן מקום מושבו של בית משפט פדרלי אזורי. העיר היא מרכז גאוגרפי ותרבותי של עמק נהר הלקאוונה, וכן שימשה כמרכז קהילתי עבור כריית פחם בעבר, יחד עם ערים סמוכות באזור.

==היסטוריה==
סקרנטון המודרנית ושטחים הסמוכים לה יושבו על ידי השבטים האינדיאנים לנאפי, אשר מהם נגזרה המילה "Lackawanna" (על שמה נקרא מחוז העיר), ופירושה הוא "זרם שמסתעף". בשנת 1778, אייזק טריפ, אשר נודע כמיישב הלבן הראשון של האזור, בנה את ביתו שם, שעודנו עומד בצפון סקרנטון. מתיישבים רבים נוספים הגיעו לאזור מניו אינגלנד בשלהי המאה ה-18, והם ייסדו בהדרגה בתי חרושת ועסקים בכפר הקטן.

סקרנטון הוכרה כעיר רשמית ב-1866, כאשר התגוררו בה 33,000 תושבים. כפרים נוספים שהקיפו אותה נוספו אליה בהמשך, וכעבור 12 שנים נהפכה למושב מחוז לקאוונה. לקראת סוף המאה הייתה העיר למרכז קבוצות בייסבול שהתחרו בליגה הלאומית. אף על פי שכריית פחם הייתה לנדבך חשוב בכלכלת העיר, מוקדי התעסוקה היו לרוב ברזל ופלדה.

מפקד האוכלוסין של שנת 1900 הראה כי בעיר מתגוררים 102,026, ובה בעת הייתה לעיר ה-38 בגודלה ברחבי המדינה. לקראת שנות השלושים של המאה ה-20, אוכלוסיית העיר נסקה ל-140,000 תושבים, הודות לתעשיית כריית הפחם וטקסטיל המשי הדומיננטיות בעיר.

לאחר מלחמת העולם השנייה, הועדפו גז טבעי ונפט על פני פחם. ערים נוספות שגשגו על חשבון סקרנטון, שהחלה לאבד מאוכלוסייתה לטובתן. הפקת הפחם ירדה בהדרגה עת שנות החמישים. העיר גם ספגה נזקים מסופות כבדות.

נעשו מאמצים רבים להביא להתחדשות העיר וגיוון כלכלתה לאחר מכן, ובפרט בשנות השמונים של המאה העשרים.

העיר מזוהה גם עם ידוענים רבים. נשיא ארצות הברית, ג'ו ביידן, הוא יליד סקרנטון (סבא רבא שלו, אדוארד פרנסיס בלוויט אף היה מהנדס העיר מספר שנים).

בנוסף, עלילת הסדרה הפופולרית “The office” מתרחשת בסקרנטון.

בתחילת המאה ה-20 הוקמה בעיר קהילה יהודית רב צבי דב אייזנר היה בין מקימי הקהילה.

==ערים תאומות==
לעיר סקרנטון 6 ערים תאומות:

* 
* 
* 
* 
* 
* 

==קישורים חיצוניים==

* 
* 
* 
* 

ציור של סקרנטון משנת [[1855]]
דאונטאון סקרנטון בלילה
כיכר בעיר

==הערות שוליים==

קטגוריה:פנסילבניה: ערים
קטגוריה:יישובים שהוקמו ב-1856
יטאלנד

יטאלנד (בשוודית: Götaland, תרגום מילולי: ארץ יטה) הוא אחד מארבעת חלקיה של שוודיה, מהווה ארץ היסטורית והוא מכיל 7 מחוזות (מדרום לצפון: קרונוברי, ינשפין (סמולנד), קאלמאר, אלנד, גוטלנד, וסטרה ייטלנד ואסטרייטלנד).

מבחינה גאוגרפית, יטאלנד ממוקמת בדרום שוודיה, והיא גובלת מצפון בסביאלנד (Svealand). את הגבול מסמנים מבחינה היסטורית "שלושת היערות" (Tiveden, Tylöskog, Kolmården), שלושה יערות שממוקמים בצפונה של אסטרייטלנד ובין אגם וטרן לאגם ונרן שבשטחה של יטאלנד המערבית. מדרום, גובלת יטאלנד בסקונהלנד (Skåneland). שטחה של יטאלנד הוא 68,958 קמ"ר.

לארץ יטאלנד, בדומה לארצות סביאלנד, סקונהלנד ונורלנד, אין כיום ערך רשמי או מנהלי, וערכם הוא מסורתי וסנטימנטלי בלבד, כמו גם תיירותי, ספורטיבי (סידור הליגות-הנמוכות המקצועניות, בדומה לליגות הכדורגל בישראל), וכיוצא באלו.

כמו כן, בארץ זו עוברת תעלת יטאלנד (בשוודית: Göta Kanal), שנחצבה בין השנים 1810-1832, שאיפשרה מעבר של ספינות ובכללן סחר ימי מהיר בין אנגליה ודנמרק במערב, דרך שוודיה ועד לפינלנד ולארצות הבלטיות.

==היסטוריה==

"שלושת היערות" שמפרידים בין יטאלנד לסביאנלד

==קישורים חיצוניים==

* 

==הערות שוליים==

קטגוריה:שוודיה: ארצות
ז'אן-באטיסט שארקו

ז'אן-באטיסט אוגוסט אטיין שארקו (בצרפתית: Jean-Baptiste August Étienne Charcot; 15 ביולי 1867 – 16 בספטמבר 1936) היה מדען, רופא וחוקר קטבים צרפתי. אביו היה הנוירולוג ז'אן-מרטן שארקו (1893-1825).

== קורות חייו ==
ז'אן-באטיסט שארקו התמנה לעמוד בראש המשלחת הצרפתית לאנטארקטיקה, שיצאה בספינה "פראנסה" (Français) לחקור את החוף המערבי של ארץ גרהאם, בשנים 1904 עד 1907. המשלחת הגיעה אל האי אדלייד בשנת 1905 וצילמה את ארכיפלג פאלמר ואת ארץ לובה. משנת 1908 עד 1910, יצאה משלחת נוספת בספינה "". משלחת זו חקרה את ים בלינגסהאוזן ואת ים אמונדסן וגילתה את ארץ לובה, מפרץ מרגריט, שנקרא על שם אשתו של שארקו, והאי שארקו, שמפקד המשלחת קרא על שם אביו, ז'אן-מרטן שארקו.

בשנים הבאות חקר שארקו את רוקול, בשנת 1921, ואת מזרח גרנלנד וסבאלבארד משנת 1925 עד 1936. הוא נספה כשספינתו "Pourquoi-Pas" נטרפה בסערה סמוך לחוף איסלנד בשנת 1936. הפסל איינר יונסן יצר יד לזכרו ברייקיאוויק, איסלנד, בשנת 1936, ובשנת 1952 יצר ריקארור יונסן מצבה נוספת.

== לקריאה נוספת ==
<div class="mw-content-ltr">
* Le "Pourquoi pas?" dans l'Antarctique 1908–1910, Arthaud, Paris, 1996, 
</div>

== קישורים חיצוניים ==

* 
<div class="mw-content-ltr">
* [http://www.pourquoi-pas.ch/carnet/pages_auxiliaires/photos_pour_pas.html Sur les traces du "Pourquoi-Pas?"]
</div>
* [http://www.south-pole.com/p0000095.htm ביוגרפיה של שארקו באתר הקוטב הדרומי]
* [http://www.coolantarctica.com/Antarctica%20fact%20file/History/antarctic_whos_who_charcot_francais.htm סיפור המשלחת הצרפתית בספינה "פראנסה" באתר קול אנטארקטיקה]
* [http://antarcticguide.com/about-antarctica/antarctic-history/heroic-age/jean-baptiste-etienne-auguste-charcot-french-antarctic-expeditions-1908-10/ ביוגרפיה של שארקו באתר Antarctic Guide]
* [https://www.coolantarctica.com/Antarctica%20fact%20file/History/biography/charcot_jean-baptiste.php קורות חייו של ז'אן-באטיסט שארקו, ואתרים הקרויים על שמו]

קטגוריה:הרוגי טביעה
קטגוריה:אנטארקטיקה: מגלי היבשת
קטגוריה:משפחת שארקו
קטגוריה:צרפתים שנולדו ב-1867
קטגוריה:צרפתים שנפטרו ב-1936
מעלה הלוחית

חבל מואב - היישוב הלוחית שכן בפאתי רמת מואב, בדרום מזרח ים המלח.
מַעֲלֵה הַלּוּחִית (גם: הַלֻּחִית) הוא שמו של יישוב ומעלה קדום במואב, בו התקיימה קהילה יהודית, הנזכר בתנ"ך ובמספר מקורות מהתקופה הרומית, ואשר שכן כנראה בפאתי רמת מואב, ממזרח לעיר הקדומה צוער.

האתר נזכר פעמיים במקרא, במסגרת "משא מואב" שנושאים הן ישעיהו הנביא והן ירמיהו הנביא. כך מובא בספר ישעיהו: . כן מובא בספר ירמיהו: .

במסגרת תרגום אונקלוס לפרשת דברים מתורגם בעקביות שם האתר "ער מואב" שבמואב, בו עברו בני ישראל, לשם "לחית".

בכתובת נבטית משנת 37 לפני הספירה נזכר מקום בשם לחיתו, והיו שניסו לקבוע את מיקום היישוב באחת החרבות באזור מידבא. מנגד, החוקר אלואיס מוסיל הציע לזהות את אתר היישוב ב"ח'רבת מדינת א-ראס", השוכנת בפסגה גבוהה בהרי מואב כעשרים ק"מ דרומית מערבית לקיר מואב.

מקור המציין את שם היישוב במדויק - ובעברית - הוא תעודה שנתגלתה במערת האיגרות שבנחל חבר (תעודה מס' 44), המזכירה שני יהודים מהלוחית היושבים בעין גדי לעניין הסכם חכירת קרקעות בעין גדי בזמן מרד בר כוכבא, וזו לשונה:

"בעשרים ושמונה למרחשון שנת שלוש לשמעון בן כוסבא נשיא ישראל בעין גדי רצו וחלקו בינותים מן רצונם היום הזה אלעזר בן אלעזר בן חיטא ואליעזר בן שמואל שניהם מן עין גדי ותחנה בן שמעון ואלמא בן יהודה שניהם מן הלוחית שבמחוז עגלתין יושבים בעין גדי תמקומות שחכרו מן יהונתן בן מחנים פרנסו של שמעון בן כוסבא נשיא ישראל בעין גדי".

ממצא ארכאולוגי זה, לצד מספר תעודות נוספות מאגרות בר כוכבא המזכירות יהודים ממואב, מצביע לדעת יגאל ידין וחוקרים נוספים על קיום קהילה יהודית בתחום מואב ככלל, וביישובים הלוחית, עגלת שלישייה ומזרעה הסמוכים ללשון ים המלח בפרט, במהלך התקופה שקדמה למרד בר כוכבא, ועל מעבר יהודים מאזורים אלו לעין גדי בזמן המרד.

בנוסף, נראה כי היישוב המשיך להתקיים לאורך כל התקופה הרומית, שכן באונומסטיקון של אוסביוס, מראשית המאה הרביעית לספירה, מצוין כי בימי המחבר עוד היה הלוחית נושב, וכי מיקומו הוא בין רבת מואב ובין צוער.

==הערות שוליים==

קטגוריה:ארכאולוגיה מקראית
קטגוריה:יישובי המקרא
קטגוריה:עבר הירדן המזרחי
קטגוריה:מואב
קטגוריה:ים המלח
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
יתלה

נחלות שבטי ישראל
הכניסה לאתר הכפר הנטוש [[בית ת'ול אשר יש המזהים אותו עם יִתְלָה המקראית]]
יִתְלָה הייתה עיר מקראית בנחלת שבט דן, הנזכרת פעם אחת בתנ"ך.

העיר נזכרת בספר יהושע בתיאור ערי נחלת שבט דן בשפלת יהודה: .

יצחק גולדהאר זיהה את יתלה בח'ולדה. יש המזהים את העיר עם "ח'רבת בית ת'ול", כשני ק"מ צפונית מערבית לנווה אילן, על שלוחת הר הרוח, בשל הדמיון בשם ובשל הסמיכות היחסית לתל איילון ולתל שעלבים. 
על סמך זיהוי זה, נתנה ועדת השמות הממשלתית את השם "נחל יתלה" לנחל היוצא מאזור הר הרוח.
בחורבה שרידי מבנים קדומים, ובהם גם אבן מיל רומית.

מנגד יש המזהים את יתלה על פי כתב יד ותיקנוס B שם נכתב SILTHA, עם ח'רבת שלתא היא תל שילת אשר נמצאת ליד המושב שילת, אך בינתיים לא נמצאו באתר זה שרידים המוקדמים לתקופה הפרסית. זיהוי נוסף שהוצע הוא עם חורבת תִּתּוֹרָה שליד מודיעין, שם נמצאו חרסים מהתקופה הכנענית (ברונזה) והישראלית (ברזל), ושרידי מתקנים חקלאיים מאוחרים יותר.

==הערות שוליים==

קטגוריה:נחלת שבט דן
קטגוריה:יישובי המקרא
צנן

נחלות שבטי ישראל
צְנָן (גם: צַאֲנָן) הייתה עיר מקראית בשפלת יהודה, הנזכרת פעמיים בתנ"ך.

בתחילה, העיר נזכרת בספר יהושע, בתיאור ערי השפלה בנחלת שבט יהודה, באזור העיר לכיש: .

לאחר מכן, נזכרת העיר בנבואות החורבן של מיכה הנביא על ערי השפלה: .

העיר נזכרה, בהקשר המקראי שלה, גם אצל חז"ל.

במאה ה-19 הציע החוקר יהוסף שוורץ את זיהויה של העיר בכפר הקטן "צאנאברא", כחמישה ק"מ מזרחית לבית גוברין.

בחורבה, המכונה כיום "חורבת צנובר", שרידי חומות, מבנים, מערות רבות ופסיפס, ולצדה תל קטן עם חרסים החל מתקופת הברונזה הקדומה.

בשנות ה-70 של המאה ה-19 נעשה ניסיון לקנות אדמות ליישוב יהודי חקלאי במקום, בידי דוד גוטמן, ממייסדי פתח תקווה.

==הערות שוליים==

קטגוריה:יישובי המקרא
קטגוריה:נחלת שבט יהודה
קטגוריה:שפלת יהודה: אתרים ארכאולוגיים